**Sudionici Međunarodnog projekta „Naša mala knjižnica“**

Na prijedlog knjižničarke i svoje učiteljice Valentine Grabar učenici 4. razreda uključili su se ove školske godine u projekt „Naša mala knjižnica“. Osnovni ciljevi projekta su: poticanje kritičkog čitanja i razmišljanja o pročitanom djelu već od najranije dobi, poticanje i razvijanje kreativnog izražavanja te javnog govora, ali i prevencija poteškoća u čitanju te stvaranje trajnih čitateljskih navika.

Jedan od važnih ciljeva je i razvijanje čitanja naglas te posebno čitanja iz užitka.

Kroz projekt se promoviraju kvalitetne knjige domaćih i stranih autora, a sudionici projekta navedene ciljeve ostvaruju tijekom školske godine na satovima čitanja u školskoj knjižnici, nakon čega uvijek slijedi interpretacija i kreativno izražavanje.

Dosad su već proveli sljedeće aktivnosti:

* uredili su Čitateljski kutić u školskoj knjižnici, gdje i inače vrlo rado čitaju i druže se, te su tu već uspjeli pročitati većinu djela iz projekta, a prijavili su ga i na nagradni natječaj
* nakon čitanja igrokaza iz knjige Nade Horvat „Brljibanovo kazalište“, prikazali su neke igrokaze u obliku stripa, a neke su i odglumili
* nakon čitanja priča Jane Bauer „Ding dong priče“ nacrtali su najzanimljivije dijelove priče „Vještica“
* nakon čitanja priče Branke Žodan „Sjeverac dječarac i patka selica, učenici su riješili zadatke iz kreativne knjižice te prema uputama napisali pjesme u 5 koraka koje su poslali na nagradni natječaj, kao i najbolje likovne radova na kojima su oslikali glavne likove iz priče.

Čekaju ih još knjige:

PODVODNA PRIČA Kestutisa Kasparavičiusa

BODLJIKAVA KNJIGA Ive Dužić i Davora Schunka

ČAROBNI KALENDAR Marijane Križanović i Vande Čižmek.

Svoje radove učenici redovito izlažu u čitateljskom kutiću kako bi i ostale učenike potaknuli na čitanje ovih odličnih djela.

Objave radova poslanih na nagradni natječaj NMK:

<https://nasamalaknjiznica.org/izbor-za-najbolji-citateljski-kutic/>

<https://nasamalaknjiznica.org/sjeverac-djecarac-i-patka-selica/>